rlitschk/wikidir huggingface dataset:
Hans Berner (* 31. Juli 1885 in Steinbach-Hallenberg; † 17. April 1962 in Hannover) weer en düütschen Verwaltungsbeamten. Berner is 1885 as Söhn von Max Berner (later Oberverwaltungsgerichtviezpräsident) in Steinbach-Hallenberg boren. He hett Juristeree studeert un is 1907 Gerichtsreferendar worrn. 1912 is he Regerungsassesser un Hülpsarbeider bi dat Landraadsamt von’n Kreis Ottweiler worrn un 1913 bi dat Landraadsamt von’n Kreis Leh. In’n Eersten Weltkrieg weer he in en Feldattillerie-Regiment un weer toletzt Hauptmann. In’n Dezember 1918 hett he bi de Regerung in Königsbarg anfungen un is 1919 Regerungsraad worrn. 1921 hett he kommissarsch dat Amt as Landraad von’n Kreis Goldap övernahmen un is dor 1922 richtigen Landraad worrn. An’n 22. Juli 1932 hett he den Posten as kommissarschen Polizeipräsident in Königsbarg övernahmen un weer denn von’n 4. Oktober 1932 bet 29. November 1933 richtigen Polizeipräsident. To dit Datum is he von de Natschonalsozialisten in einstweiligen Rohstand versett worrn. In’n Februar 1934 is he Oberverwaltungsgerichtsraad in Berlin worrn un in’n Dezember 1941 Richter an’n Rieksverwaltungsgerichtshoff in Berlin. Von Januar 1940 bet 1945 weer he aver an dat Binnenministerium afkummandeert. Na’n Tweten Weltkrieg hett em de Regerungspräsident Wilhelm Ellinghaus na Hannover haalt. In’n März 1946 is he toeerst Verwaltungsgerichtsdirekter worrn, en poor
Aberlour [Abəɹ'lur] is en Whisky-Brenneree in Charlestown of Aberlour, Schottland. Se höört to Tiet to Chivas Brothers Ltd. för den franzööschen Kunzern Pernod Ricard. De Brenneree Aberlour hett en wesselrieke Historie achter sik. Grünnt weer se dat eerte mol in’t Johr 1826 vun James Gordon un Peter Weir. De Destille is aver afbrennt un weer in’t Johr 1879 vun James Flemming nee wedder opboet, ruchweg een Miel wiet weg vun de ollen Steed. 1892 is de Brenneree an R. Thorne & Sons verköfft worrn. 1898 geev dat noch mal en groot Füer, bi dat en groten Deel vun de Brennereeanlag un ok vun den lagerten Whisky tonichten keem. Utlööst weer de Brand dör en Explosion in de Möhl. Ünner dat Rageer vun den Architekt Charles Chree Doig is de Destille wedder opboet worrn. Twüschen 1917 un 1919 weer de Produkschoon instellt. Een Johr later is de Brenneree vun W.H. Holt & Sons övernahmen worrn, de ehr 1942 an James Donald Stewart verköfft hett. Produzeert weer to de Tiet nich. 1945 hett wedder de Besitter wesselt un de Anlaag güng an S. Campbell & Sons Ltd.. De egen Moltboddens sünd 1962 dicht maakt worrn, dorför sünd 1973 twee ne’e Brennblasen inboet
De Santa Maria weer dat Flaggschipp op Christoph Kolumbus sien eerste Expeditschoon vun 1492 bet 1493, op de he en Weg na Indien övern Westen söch. Mit vun de Partie weren de düüdlich lütteren Scheep Niña un Pinta. En Seeweg na Indien hett Kolumbus nich opdeckt, vun wegen dat de Kontinent Amerika in’e Mööt keem un den he dormit för Europa opdeckt harr (Nadem al annere för em dat harrn, wat aver keen so grote Utwarken harr). An’n Wiehnachtsdag 1492 is de Santa Maria op en Plaat vör dat hüdige Haiti oplopen un kunn nich mehr reddt warrn. Dat Holt hebbt de Seefohrers denn bruukt, mit La Navidad de eerste spaansche Siedlung op amerikaanschen Bodden to boen, in de Kolumbus 30 bet 35 vun siene Landslüüd trüchlaten hett. De Bowies is nich so nau bekannt. To vermoden is, dat dat Schipp ene üm un bi 25 Meter lange un över acht Meter brede Karacke weer. Kolumbus schreev in siene Opteken, dat dat Schipp, ok wenn dat negen Knoten maken dei, temlich traach weer un för so’ne Expeditschoon egentlich nich good to bruken weer. Santa Maria. Mehr Biller, Videos oder Audiodateien to’t Thema gifft dat bi Wikimedia Commons.
Linda Emond (* 22. Mai 1959 in New Brunswick, New Jersey) is en US-amerikaansche Schauspelersche. Emond hett 1989 ehr eerste Filmrull in God’s Will speelt. Een vun ehr gröttsten Rullen harr se 1993 in dat Feernsehdrama I Can Make You Love Me an de Siet vun Brooke Shields. In de Independent-Kummedie Almost Salinas vun 2001 harr se een vun de Hööftrullen. Emond hett ok Theater speelt un weer in Chicago – woneem se fiefmol för den Jeff Award vörslahn weer — un in New York City to sehn. Ehr Rull in dat Stück Life x 3 hett ehr 2003 en Nomineren för den Tony Award inbröcht, as ok för den Outer Critics Circle Award. För ehr Rull in Homebody/Kabul is se mit den Obie Award un den Lucille Lortel Award uttekent worrn un weer för wietere Priesen vörslahn. Linda Emond in de Internet Movie Database (engelsch) Biografie in de IMDb, afropen an’n 22. März 2008 Normdaten: GND: 1061298914 (OGND, AKS) | LCCN: no2001090246 | VIAF: 43956779 | Wikipedia-Personensöök
Peter Del Vecho (* 18. April 1966 in Boston, Massachusetts) is en US-amerikaanschen Filmproduzent, Produkschoonsmanager un Synchroonsnacker. Del Vecho hett an de Boston University dat Fack Theaterprodukschoon studeert un mit den Bachelor of Fine Arts afslaten. In de Anfangstiet vun sien Loopbahn hett he bi tallrieke Theaters in New York City un an de Oostküst vun de USA arbeit, bit he opletzt an’t Guthrie Theater in Minneapolis weer. Vun dor is he 1995 denn as Associate Producing Director na de Walt Disney Animation Studios wesselt. Den gröttsten Spood harr he bit nu mit den Animaschoonsfilm Frozen ut dat Johr 2013 för den he tosamen mit Chris Buck un Jennifer Lee ’n Reeg vun Priesen kregen hett. Del Vecho is verheiraat un Vadder vun Tweeschen. He hett en Flegerschien för Lichtflegers un is mit sien egen Ultralichtfleger in un üm Los Angeles ünnerwegens. Del Vecho weer för sien Filmwark bit hüüt (März 2015) ölven mol för Filmpreisen nomineert. Uttekent weer he bit nu söss mol: 2013: mit den ACCA in de Kategorie Best animeert Speelfilm för Frozen 2014: mit den Oscar in de Kategorie Best Animatschoonsfilm för Frozen 2014: mit den BAFTA Children’s Award in de Kategorie BAFTA Kids Vote –
Veronika Vítková (* 8. Dezember 1988 in Vrchlabí) is en tschechisch Biathletin. Veronika Vítková leevt in Jilemnice un hör Vereen is KB Jilemnice. De Studentin wurrd vun Jindrich Šikola traineert. Se fung 1999 mit den Biathlonsport un hörrt siet 2004 to'n Natschonalkader vun Tschechien. 2005 nehm Vítková eerstmals in Kontiolahti an Junioren-Weltmeesterschapen deel. Dat beste Ergevnis weer Platz negen in' Sprint. En Johr later wunn se in Presque Isle den Titel in' Eeinzel un keem up Platz fiev in' Sprint. Hör best Ergevnis bi de Junioren-Europameesterschapen in Langdorf weer en sösste Rang, ebenfalls in' Eenzel. 2006 geev Veronika Vítková hör Debüt in' Weltcup. In Hochfilzen belegg se Rang 84 in' Sprint un teihn mit de Staffel. Nich so spoodriek verleep de Junioren-WM vun dat Johr 2007 in Martell, wo hör best Ergevnis Platz 12 weer. Bi de Junioren-EM in Bansko wunn se dorför aber Bronze in de Verfolgung, nahdem se in' Sprint all den fievten Platz beleggt har. Dat best Ergevnis in' Weltcup weer en achter Platz mit de Staffel 2007 in Ruhpolding. Hör veert Junioren-WM leep de jung Tschechin 2008 in Ruhpolding. Nah en sössten Platz in' Sprint wunn se in de Verfolgung de Sülvermedaille achter Magdalena Neuner un
Divine Secrets of the Ya-Ya Sisterhood is de Titel vun en Filmdrama vun Callie Khouri ut dat Johr 2002. Dat Dreihbook baseert op den Roman Divine Secrets of the Ya-Ya Sisterhood vun Rebecca Wells ut dat Johr 1996. De veer Fründinnen Vivi, Teensy, Caro und Necie leevt in Louisiana un swöört sik een Nacht op en Karkhoff in en Ritual duersome Tro. So warrt de geheeme Gemeenschop vun de ‚Ya-Ya-Süsters‘ boren. Johrteihnten later is Vivianes öllste Dochter Siddalee ‚Sidda‘ Walker al utwossen. Se schrifft Theaterstücken un verraat in en Interview, dass se wegen ehr Mudder en swore Kindheit hatt hett. Vivi geiht dorophen in de Luft un föhlt sik apentlich as slechte Mudder dorstellt. De beiden kriegt sik över Telefon düchtig in de Wull. Opletzt is Sidda so in de Brass, dat se ehr Mudder vun ehr de Hochtiet mit ehrn langjohrigen Fründ Connor utladen deit. Ahn Vivi ehr Weten besöökt ehr Fründinnen Sidda. Man de stellt sik stur un will nich över ehr Mudder snacken un sik vör allen nich mit ehr versöhnen. De Fronslüüd doot so as wenn so opgeven un sik nich wieter inmischen doot. Se laadt Sidda to’n Eten in en Restaurant in, woneem se ehr
Dia (ok Jupiter LIII) is een vun de lütten Maanden vun’n Jupiter. De Maand weer an’n 5. Dezember 2000 vun de Astronomen Scott S. Sheppard, David C. Jewitt, Yanga R. Fernández un Eugene A. Magnier opdeckt un kreeg de vörlöpige Beteken S/2000 J 11. Dorna künn de Maand aver lange Tiet nich wedder funnen warrn un gell dorüm as verloren. Eerst in’n September 2012 is publiek maakt worrn, dat de Maand wedder opdeckt worrn is. Sien offiziellen Naam hett de Maand an’n 7. März 2015 kregen. Nöömt is he nu na Dia, de in de mykenischenen Mythologie as Fro so veel as Zeus dorstellen deit. In de greekschen Mythologie is Dia de Ehfro vun Ixion. Dia kreist in en middleren Afstand vun 12.174.000 km üm Jupiter un bruukt dorför ruchweg 274 Daag un 10 Stünnen. De Ümloopbahn wiest en Exzentrizität vun 0,21 op un is üm 28,3° gegen de öörtliche Laplace-Even neegt, de ruchweg mit de Bahneven vun’n Jupiter tosamenfallen deit. Wegen ehr Bahnegenschoppen warrt Dia to de Himalia-Grupp tellt, de na den Maand Himalia betekent is. Dia hett en Dörmeter vun üm un bi 4 km. Ehr Dicht warrt op 2,6 g/cm³ schätzt, wat dorop sluten lett, dat de
Omer Beaugendre (* 9. September 1883 in Salbris; † 20. April 1954 in Salbris) weer en franzöösch Radrennfohrer. He weer Profi in de Jahren van 1906 bit 1921, sien meesten Spood harr he aber in de Johren 1908 bit 1912. So wunn he 1908 de Rennen Paris–Tours un Paris–Lille. Bi de Lombardei-Rundfohrt in dat folgen Johr muss he sück mit Platz 2 achter Giovanni Cuniolo Tofräe geven. 1910 wunn he denn doch dat Rennen Nizza–Genua. Sien öllere Bröers Joseph un François weern ok Radrennfohrer. Omer Beaugendre in de Datenbank vun Radsportseiten.net
Dat Lexikon vun’n internatschonalen Film is en mehrbännig Nakieksel mit Filmkritik un annere Indrääg to all Kino- un Feernsehnfilmen, de siet 1945 in Düütschland to sehn weern. Dat Nakieksel warrt jümmer wieter schreven, un Deelen dorvun sünd ok över verschedene Filmdatenbanken aftoropen. Dat Lexikon vun’n internatschonalen Film baseert op de Filmkritiken ut de Tietschrift Film-Dienst, de siet 1947 rutkummt un ehrn Oorsprung in de Kathoolschen Filmarbeit in de DDR hett. In’t Johr 1987 is dat LExikon as Wark in teihn Bännen in’n Rowohlt Verlag rutkamen. 1995 hett de Verlag en Neeoplaag rutgeven, de ok wedder teihn Bännen ümfaten de. De Verlag Zweitausendeins hett dat Nakieksel 2002 aktualiseert un as veerbännig Filmlexikon rutgeven, in dat de Filmen deelwies ok nee beweert worrn sünd. Jeed Johr gifft dat en wieteren Band, de dat Nakieksel op den Stand vun’t jüst aflopene Johr bringt. De Johrbännen vun’t Lexikon vun’n internatschonalen Film warrt siet 2001 in’n Schüren Verlag rutbröcht. De enkelten Kritiken gifft dat siet 2004 ok dat Munzinger-Archiv, wo man sik anmellen mutt, un aktuell (Juni 2011) in’t Internet op de Sieten vun kabeleins.de un kabeleins.at, op Zweitausendeins.de as ok op bs-net.de. Blangen den Originaltitel vun en Film sünd ok de düütsche Titel mit
Wilhelm Heinrich Immanuel Bleek (* 8. März 1827 in Berlin; † 17. August 1875 in Kapstadt) weer en düütschen Spraakwetenschopler. Sien Hööftwark is Eine vergleichende Grammatik der südafrikanischen Sprachen. Wilhelm Bleek is in Berlin in’t Königriek Preußen boren. Vun 1845 bet 1848 studeer he Theologie in Bonn un güng denn na Berlin üm Hebrääsch to studeren. He weer Schöler vun Karl Richard Lepsius. In siene Dokterarbeid 1851 ünnersöök he Nominalklassen. 1853 güng he as Sprakenforscher in dat süüdliche Afrika. Dor studeer un vergliek he de Bantu- un Khoisan-Spraken. He schreev ünner annern ene Grammatik vun de Zulu-Spraak un analyseer de Nominalklassen in de verschedenen Bantuspraken. He föhr en System för dat Nummereren vun de Nominalklassen in, dat ok noch hüüt bruukt warrt. In en Öller vun 48 Johren bleev he na en Krankheit in en Krankenhuus in Kapstadt dood. Siene Dochter Dorothea un siene Swagersche Lucy Lloyd föhren siene Forschensarbeid wieder. Handbook of African, Australian and Polynesian Philology. (3 Bänn) Kapstadt - London, (1858-63) A Comparative Grammar of South African Languages. London, Trübner & Co. (1862: Teil I; 1869: Teil II) Reynard the Fox in South Africa; or Hottentot Fables and Tales. London, Trübner & Co. (1864) Über den Ursprung
Hapkeit is en bannig roor Mineral ut de Mineralklass vun de ‚Elementen‘. Dat Mineral kristalliseert in’t kuubsche Kristallsystem mit de cheemschen Tosamensetten Fe2Si. Ut Sicht vun de Chemie is dat also en Iesen-Silizid. Bit nu is Hapkeit blots in Form vun mikrokristalline, massige Aggregaten funnen worrn, de en sülvirge bit wittgele Klöör hebbn. Dat Mineral is eerst in’n April 2004 in en Maandmeteorit ut dat Rebeet Dhofar in Oman opdeckt worrn. De IMA hett dat noch dat glieke Johr as Mineral annahmen. Nöömt is Hapkeit na den Professer Bruce Hapke, de dat Mineral al 1973 vörutseggt hett. Hapkeit billt sik ut Gasen, de Iesen bargt. Disse Gasen sett sik in’n luftleddigen Ruum na den Inslag vun en Meteorit op de Maandböverflach af. Sien Tyyplokalität is de Maandmeteorit Dho 280, de in dat omaansche Rebeet Dhofar funnen worrn is. Blangen disse Fundsteed künn Hapkeit ok noch in Maandstenen vun’t Mare Crisium nawiest warrn, dat de Ruumsond Luna 24 vun ehr Misschoon mitbröcht hett. Hapkeit kristalliseert in’t kuubsche Kristallsystem in de Ruumgrupp Pm3m (Ruumgruppen-Tall 221) mit den Gidderparameter a = 2,831 Å un een Formeleenheit op en Elementarzell. MinDat – Hapkeite (engelsch) Webmineral – Hapkeite (engelsch) M. Anand, L. A. Taylor, M.
Neefeld is een Stadtdeel vun Hamborg in’n Bezirk Horborg. De Fläck is 15,5 km² un de Tahl vun de Inwahners 4481 (31. Dezember 2013). Neefeld liggt in de Masch von de Elv in Oolland. Neefeld grenzt an de Hamborger Stadtdelen Cranz, Francop, Finkwarder un Neegraven-Fischbeek un an de Gemenen Jörk (Landkreis Stood) un Vosshusen (Landkreis Horborg) in Neddersassen. Vör 1852 hett dat Rebeed to dat Gericht Nincop tohöört un denn von 1852 bet 1885 to dat Amt Jörk. Von 1885 bet 1932 weer Neefeld in’n Kreis Jörk un is denn Deel von’n Landkreis Horborg worrn. 1929 is ut de Gemenen Nincop un Hasselwarder de Gemeen Neefeld worrn. An’n 1. April 1937 keem de Gemeen Neefeld mit dat Groot-Hamborg-Gesett vun den Landkreis Horborg na Hamborg. Blots den Seehoff müss de Gemeen dorbi an de Gemeen Hoov afgeven. In de Johren 1950 un 1960 is för Gastarbeiders, de op de Warft J. J. Sietas arbeidt hebbt, en Wahnsiedlung bi’n Seehoff anleggt worrn. Düsse Seehoff-Siedlung liggt, anners as de Seehoff sülvs, op dat Rebeed von Neefeld. Nöördlich in den Stadtdeel liggt Hasselwarder, wat de evangeelsch-lutheersche Kark St. Pankratius hett. Wieder süden in’n Stadtdeel liggt Nincop, wat vun Nedderlännern gründ’t worr. Westlich in den
Lene Gammelgaard (* 18. Dezember 1961) is en däänsch Juristin, Journalistin, Psychotherapeutin un Bargstiegerin. Se weer de eerste skandinaavsch Fru up den Tipp vun den Mount Everest. Se weer 1996 wiels dat vun Jon Krakauer in sien Book „In eisige Höhen“ beschreeven Unglück an den Mount Everest as betallen Teamliddmaat vun de Expeditschoon vun Scott Fischer un Anatoli Nikolajewitsch Bukrejew dorbi un schreev doröver in hör Book „Die letzte Herausforderung. Wie ich die Tragödie am Mount Everest überlebte“. Lene Gammelgaard besitt en Ünnernehmensberaderfirma, bedeeligt sück an Motivatschonsseminaren un veranstalt ok eegen Seminare. Everest - vejen til toppen, 1996, Kopenhagen : Aschehoug. Mit livs kamp, 14 måneder i Nepal for min datter, 2009, Kopenhagen : Politiken. Die letzte Herausforderung, 1999, München : Econ-und-List-Taschenbuch-Verlag. ISBN 3-612-26694-2. DNB-Katalog Websteed vun Lene Gammelgaard Normdaten: GND: 121628027 (OGND, AKS) | LCCN: n99022287 | VIAF: 7151897104424071861 | Wikipedia-Personensöök
Disse Artikel is man blots en Stubben. Du kannst Wikipedia helpen un em verbetern. Monotheismus (gr. μόνος mónos „alleen“ un θεός theós „Gott“) betekent Religionen oder Lehren vun de Philosophie, de (bloß) man een Gott kennen un gellen laten doot. Düsse Gott deit denn allens umfaten un unner em oder blangen em gifft dat keen annere Gödder. In de Religionswetenschop warrt he unnerscheden vun den Polytheismus, de allerhand verscheden Gödder kennen un verehren deit. Bi Religionen, de twaars en ganze Reeg vun Gödder kennt, man sülms bloß een vun jem verehren doot, warrt vun Monolatrie snackt. De Begreep „Monotheismus“ is toeerst in dat 17. Johrhunnert bi den engelschen Theologen un Philosophen Henry More bruukt wurrn. De Monotheismus is en Form vun den Theismus. Hüdigendags gifft dat de monotheistischen Religionen Jodendom, Christendom, Islam, Jesidendom, Sikhismus, Bahaidom un Zoroastrismus.
De Koran oder Qur'an [qurˈʔaːn] (القرآن al-qurʾān, dat heet de Lesung, Rezitatschoon, Vordrag) is de Hillige Schrift vun den Islam. Na de Moslems ehren Gloven hett Gott (araab. Allah) sik openbaart an den Propheten Mohammed un allens, wat he em seggt hett, is mit Hölp vun den Engel Gabriel in den Koran dikteert wurrn. He is in en sunnerliche Riemelprosa schreven, de up araabsch sadsch (سجع saǧʿ) nömmt warrt. De Koran besteiht ut 114 Suren, de ehre Antahl an Verse bannig verscheelt. Na de eerste Sure, de man kort is, weert de Suren, de denn kaamt, vun de langste na de körtste sorteert. En wichtig Kennteken vun den Koran is, datt he sik faken mit sik sülms befaten deit un dat he ok for sik sülms tügen deit. Ok de meisten islaamschen Lehren, de sik mit den Koran ut'neen sett, hefft ehre Grundlage in dat, wat de Koran sülms over sik utseggen deit. Na den islaamschen Gloven stellt de Koran Gott sien Woort in Araabsche Spraaken dor. Dor mutt up höört weern. He is de wichtigste Born vun dat islaamsche Gesett (Scharia), en annern Born is de Sunna vun den Propheten Mohammed. De Koran warrt avers ok ankeken as en
Disse Artikel is man blots en Stubben. Du kannst Wikipedia helpen un em verbetern. Mohammed oder Muhammad, med vullen Namen Abū l-Qāsim Muhammad ibn ʿAbd Allāh ibn ʿAbd al-Muttalib ibn Hāschim ibn ʿAbd Manāf al-Quraschī ( araabsch: أبو القاسم محمد بن عبد الله بن عبد المطلب بن هاشم بن عبد مناف القرشي, DMG Abū l-Qāsim Muḥammad b. ʿAbdallāh b. ʿAbd al-Muṭṭalib b. Hāšim b. ʿAbd Manāf al-Qurašī; * twuschen 570 u. 573 in Mekka; † an'n 8. Juni 632 in Medina), hett de Religion vun den Islam grünnt. In den Islam warrt he as Prophet (nabī) un as Gott sien Gesandten (rasūl Allāh) ankeken. Na de Lehr vun den Islam is em Gott (Allah) sien Woort kunnig maakt wurrn. Upschreven steiht dat in den Koran. In den Koran warrt he „De Propheten ehr Segel“ (araabsch: خاتم النبيين, DMG ḫātam an-nabiyyīn, Sure 33, Vers 40) nömmt. Dat is so to verstahn, dat he de leste vun all Propheten ween is, de Gott mank de Minschen hett upkamen laten. De frame Moslem hett de Plicht un mutt jummers, wenn Mohammed nömmt warrt, de Eulogie Sallā Llāhu ʿalaihi wa-sallam (araabsch: صلى الله عليه وسلم, DMG ṣallā Llāhu ʿalaihi wa-sallam, „Gott geev em Segen
Abrahamitsche, abrahamsche oder Abraham siene Religionen weert de monotheistischen Religionen nömmt, de sik up Israel sien Stammvader Abraham un den sien Gott betreckt. In den Koran is Abraham sien Naam Ibrahim. De Beteeken „abrahamitsch“ usw. warrt bruukt, wenn bi dat Gespreek twuschen Anhängers vun düsse Religionen kloor maakt weern schall, datt se dor en gemeensomen Grund in hefft, datt se all up Gott sien Bund mit Abraham torüch gaht. So kann denn düütlich maakt weern, datt se nich bloß en vun den annern verscheelt, man dat se doch tosamen höört. De Begreep stellt also de Klammer twuschen de Religionen dor. Dat Jödendom: All Jöden weert in de Bibel „Abraham siene Kinner“ nömmt, se stammt all ut een Lien vun em af. Dat Christendom: For dat Nee Testament hett Jesus Christus for all, de gloven doot, wohr maakt, wat Gott Abraham toseggt harr. Dör den Gloven weert so ok de Christen to Gott siene Kinner. De Islam: Dor warrt (Ibrahim (Prphet)|Ibrahim]] as Stammvader vun all Kinner vun sien Söhn Ismael ankeken. Se kriegt na den islaamschen Gloven vun Gott toseggt, datt he jem Kinner schenken un sien Segen geven will, ehr ok Abraham sien annern Söhn un Arven, Isaak dat toseggt
Hadith (حديث ḥadīṯ, dat heet „Vertellen“, „Bericht“) is de Naam for allens, wat upschreven wurrn is over den Propheten Mohammed, wat he seggt hett un wat he daan hett, un wat annere Lüde maakt hefft, wenn de Prophet sik dor nich gegen ütert hett. Dat Woort warrt bruukt for allens tosamen, wat dor upschreven wurrn is, man ok for de enkelten Schriften. Vunwegen datt enkelte Schriften towielen tohopen faat weert, warrt dor de Plural Hadithe (أحاديث aḥādīṯ) for bruukt. In den Islam sünd de Hadithe unbannig wichtig, vunwegen, datt allens, wat de Prophet maakt hett (Sunna) for de Anhängers vun düssen Gloven as Normen ankeken weert. Achter den Koran sünd se de tweete Born for de islaamsche Lehr over dat, wat een doon un wat een laten schall (Fiqh). De Hadithe maakt dat na islaamsche Lehr mööglich, datt de Minschen, de Mohammed sülms nich mehr kennen lehrt hefft, doch sehn könnt, wat he maakt un seggt hett. Vundeswegen warrt dat Lehren vun de Hadithe hüdigendags jummers noch as en vun de wichtigsten Twiege vun de islaamschen religiösen Wetenschoppen ankeken. En Hadith besteiht ut twee Deele: Toeerst weert de Lüde upföhrt, de düssen Hadith overlevert hefft (Isnad). Denn kummt de Text
Julie Carraz-Collin (* 25. August 1980) is en ehmalge franzöösch Biathletin. Julie Carraz is 2001 eerstmals in en Europacuprennen in Ridnaun an den Start gahn un keem in' Sprint glieks up Platz 11. Hör Debüt in' Biathlon-Weltcup folg 2002 in Östersund. Dor wurr se 35. in' Sprint. 2003 schaff se mit de Staffel, to de neben hör ok Sandrine Bailly, Sylvie Becaert un Corinne Niogret hörrn deen, mit en darten Platz in Oberhof en ganz goot Ergevnis. To dat Enn' vun de Saison is se tietwies ok weer in' Europacup antreeden. In Gurnigel wunn se dorbi den Sprint un de Verfolgung. Julie Carraz-Collin nehm an de Europameesterschapen 2003 in Forni Avoltri deel, ebenso an de kontinentale Titelkämpe dree Johr later in Langdorf, wo se mit de Staffel up den fievten Platz keem. In' Europacup wunn Carraz veer Rennen, teihn Mal kunn se ünner de best Dree loopen. 2004 is se to'n eersten un eenzigen Mal bi Biathlon-Weltmeesterschapen an den Start gahn. In Oberhof reck se as 28. in' Sprint eerstmalig en Ergevnis ünner de best 30 un somit de Punkteränge vun den Weltcup. Ansluutend is se bi de Militärweltmeesterschapen start un reck en 15. Platz in' Sprint un en 16.
Matthew David McConaughey [ˈmæθjuː məˈkɑnəheɪ̯] (* 4. November 1969 in Uvalde, Texas) is en US-amerikaanschen Schauspeler un Filmproduzent. McConaughey is in Longview, Texas, opwossen. Sien Vadder Jim hett in de Öölindustrie arbeit, sien Mudder Katherine weer Uthölpsschoolmeestersche. He hett twee öllere Bröder, David un Patrick. He hett eerst an de University of Texas at Austin en Jura-Studium anfungen, wat he aver afbroken hett. An de glieke Universität hett he dorna Film studeert un 1993 sien Afluss maakt. Sien Loopbahn as Schauspeler füng mit Optreden in Warfspots an. Sien eerste lütte Filmrull harr he 1993 in den Film Dazed and Confused. Dorna kemen verschedene lütte Rullen, bit he 1996 as Afkaat Jake Brigance in den Film A Time to Kill sien Dörbrook harr. För de Rull harr he ok eerste Nomineren för Filmpriesen. Dör sien Spood harr he dorna ok Rullen in Filmen as Contact, Amistad, EDtv un wietere. Sien Versöök, sik ok för eernste Rullen as hoochklassigen Schauspeler dörtosetten, güng aver eerstmol scheef. Vun 2000 an weer he fakener in Romantikkummedien to sehn. 2005 weer he vun’t People Magazine to’n Sexiest Man Alive wählt. Mehrere Johren bleev he op den Rullentyyp vun den gladden Schönling fastleggt. Üm dorvun weg to